聞蜀中大水寄閬中諸弟
作者：劉攽
朝代：宋

paragraphs: 蜀嶺參天近，巴江向海迂。
百城同暗谷，獨鳥視前途。
六月蒸雲甚，長風驟雨俱。
漏天疇得補，深峽不時輸。
回首蛇蛟鬭，傷心虎豹呼。
劍關愁斷棧，天漢逼乘桴。
臂飲通殊俗，巢居自一隅。
遺黎待螺蚌，小邑斷樵蘇。
絕域飛黄鵠，仙人用隻鳬。
清秋已收潦，問爾麗泥塗。